30.12.2022
DA
Den Europæiske Unions Tidende
C 498/49
og har fokus på et ægte tillidspartnerskab med regionerne og de lokale og regionale myndigheder ... 47.
Det Europæiske Regionsudvalg konstaterer, at der er sket en vis centralisering af samhørighedspolitikken for perioden 2021-2027 og en underminering af partnerskabsprincippet og de regionale myndigheders rolle i fastlæggelsen af investeringsbehovene inden for rammerne af de operationelle programmer; 48. glæder sig over, at man i samhørighedsrapporten giver udtryk for et ønske om at styrke flerniveaustyringen og partnerskabsprincippet; 49. støtter det nyligt iværksatte initiativ om et europæisk praksisfællesskab om partnerskab for perioden 2021-2027, der skal føre til væsentlige forbedringer af den europæiske adfærdskodeks for partnerskab; 50. understreger samhørighedspolitikkens unikke tilgang, hvor ESI-fondenes operationelle programmer bygger på en analyse af de territoriale behov, der er udarbejdet på lokalt plan, og følger en fuldt ud deltagelsesbaseret og demokratisk proces i modsætning til de nationale genopretningsplaner, der understøttes af genopretnings- og resiliensfaciliteten, og som i vid udstrækning er blevet udarbejdet uden om regionerne; 51. anmoder derfor Kommissionen om at styrke regionernes rolle i forvaltningen af struktur- og investeringsfondene og at styrke de lovgivningsmæssige bestemmelser, der er knyttet til partnerskabet, navnlig med henblik på perioden efter 2027.
Samhørighedspolitik som et instrument til at vende den demografiske tilbagegang i indre områder, landdistrikter og bjergområder 52.
Det Europæiske Regionsudvalg er bekymret over den tiltagende aldring af befolkningen, det faldende fødselstal og affolkningen af indre områder, især landdistrikter og bjergområder; 53. fremhæver, at de økonomiske og sociale forstyrrelser, der i den seneste tid har været forårsaget af covid-19-pandemien og konflikten i Ukraine, påvirker de unges forventninger til fremtiden; 54. understreger vigtigheden af at fastlægge en EU-strategi for demografi under særlig hensyntagen til de muligheder, som lovlige migrationsstrømme inden for EU giver, samtidig med at koordineringen på området ulovlig indvandring styrkes, og der ydes støtte til og beskyttelse af flygtninge.
Et særligt fokus på regioner med geografiske ulemper af permanent art 55.
Det Europæiske Regionsudvalg beklager, at man i samhørighedsrapporten kun går let hen over de udfordringer, som regioner geografiske ulemper af permanent art og regionerne i den yderste periferi står over for; 56. anmoder om, at man er særlig opmærksom på regioner med geografiske ulemper af permanent art som defineret i artikel 174 i TEUF, dvs. øregioner, tyndt befolkede regioner, grænseoverskridende regioner og bjergregioner, og på regionerne i den yderste periferi i alle reformforslag, der vedrører samhørighedspolitikkens fremtid; 57. gør opmærksom på Europa-Parlamentets store arbejde om spørgsmålet om samhørighed og øer og opfordrer udvalget til at anerkende betydningen af en pagt for europæiske øer; 58. glæder sig for landdistrikternes vedkommende over, at man i samhørighedsrapporten anerkender de potentielt negative virkninger af den demografiske omstilling på samhørigheden i Europa.
Udvalget anmoder i den forbindelse Kommissionen om fremover at styrke finansieringen og instrumenterne under samhørighedspolitikken og de strategiske planer for den fælles landbrugspolitik, navnlig via minimumstærskler, hvor der tages højde for, hvor stor en andel af hele EU's befolkning og territorium, der ligger i landdistrikter, for de i artikel 174 anerkendte territorier og samarbejdet mellem byområder og landdistrikter, der alle har komparative og supplerende fordele, når det gælder en harmonisk territorial udvikling; 59. fremhæver samtidig den positive rolle, som storbyområder spiller med hensyn til at sikre en sammenhængende udvikling ved at fordele velstand og goder inden for et givent område og skabe mere effektive forbindelser mellem by og land.
Udvalget gentager, at BNP pr. indbygger ikke giver det fulde billede af udviklingsniveauet, og anbefaler, at indekset over sociale fremskridt anvendes som metode til at identificere de mest akutte udfordringer, der skal finansieres via de samhørighedspolitiske fonde i storbyområder (2).
(2)
Det Europæiske Regionsudvalgs udtalelse — Storbyregionernes udfordringer og deres position i den fremtidige samhørighedspolitik efter 2020 (EUT C 79 af 10.3.2020, s. 8).